CELEX: 62012TN0546
Language: el
Date: 2012-12-17 00:00:00
Title: Υπόθεση T-546/12: Προσφυγή της 17ης Δεκεμβρίου 2012 — Pensa Pharma κατά ΓΕΕΑ — Ferring και Farmaceutisk Lab Ferring (pensa)

23.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 55/19
            
         Προσφυγή της 17ης Δεκεμβρίου 2012 — Pensa Pharma κατά ΓΕΕΑ — Ferring και Farmaceutisk Lab Ferring (pensa)
   (Υπόθεση T-546/12)
   2013/C 55/33
   Γλώσσα στην οποία ασκήθηκε η προσφυγή: η αγγλική
   
      Διάδικοι
   
   
      Προσφεύγουσα: Pensa Pharma, SA (Βαλένθια, Ισπανία) (εκπρόσωπος: M. Esteve Sanz και M. González Gordon, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Ferring BV (Hoofddorp, Κάτω Χώρες) και Farmaceutisk Lab Ferring A/S (Vanlose, Δανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πέμπτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 1ης Οκτωβρίου 2012 στην υπόθεση R 1884/2011-5· και
            
         
               —
            
            
               να καταδικάσει το καθού και, ενδεχομένως, τους παρεμβαίνοντες, στα δικαστικά έξοδα, καθώς και στις δαπάνες της προσφυγής ενώπιον του ΓΕΕΑ.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το εικονιστικό σήμα «pensa», για προϊόντα και υπηρεσίες των κλάσεων 3, 5 και 44 — Καταχωρισμένο υπ’ αριθ. 4963542 κοινοτικό σήμα
   
      Δικαιούχος του κοινοτικού σήματος: Η προσφεύγουσα
   
      Αιτούσα την κήρυξη της ακυρότητας του κοινοτικού σήματος: Οι αντίδικοι ενώπιον του τμήματος προσφυγών
   
      Αιτιολογία της αιτήσεως κηρύξεως της ακυρότητας: Οι αιτήσεις κηρύξεως της ακυρότητας στηρίχθηκαν στο άρθρο 53, παράγραφος 1, στοιχείο α', σε συνδυασμό με το άρθρο 8, παράγραφος 1, στοιχείο β', και το άρθρο 8, παράγραφος 5, καθώς και στο άρθρο 53, παράγραφος 2, του κανονισμού 207/2009 του Συμβουλίου και στην υπ’ αριθ. 377513 καταχώριση στο Μπενελούξ του λεκτικού σήματος «PENTASA», για προϊόντα της κλάσεως 5
   
      Απόφαση του τμήματος ακυρώσεως: Δέχθηκε το αίτημα για την κήρυξη της ακυρότητας του κοινοτικού σήματος για όλα τα επίμαχα προϊόντα και υπηρεσίες
   
      Απόφαση του τμήματος προσφυγών: Απορρίπτει την προσφυγή
   
      Προβαλλόμενοι λόγοι:
   
   
               —
            
            
               Παράβαση του άρθρου 53, παράγραφος 3, του κανονισμού 207/2009 του Συμβουλίου· και
            
         
               —
            
            
               Παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου.